حمدون قصار

ابو صالح حمدون بن احمد بن عمارہ قصار نیشاپوری اہل سنت والجماعت کے علما میں سے ایک بزرگ اور تیسری صدی ہجری کے سنّی تصوف کے نمایاں شخصیت تھے۔طبقات الصوفية، تأليف: أبو عبد الرحمن السلمي، ص109-113، دار الكتب العلمية، ط2003.
وہ طریقت ملامتیہ کے بانی شمار کیے جاتے ہیں۔ امام شمس الدین ذہبی نے ان کو "شیخ صوفیہ" (صوفیوں کے شیخ) کے لقب سے یاد کیا۔
وہ ایک فقیہ بھی تھے اور سفیان ثوری کے فقہی مسلک پر عمل کرتے تھے۔ ان کا انتقال 271 ہجری میں نیشاپور میں ہوا اور وہ حیرہ کے قبرستان میں دفن کیے گئے۔سير أعلام النبلاء، تأليف: الذهبي، ج13، ص50-51 
 شیوخ و تلامذہ 
انھوں نے محمد بن بکار بن ریّان، ابنِ راہویہ اور ابو معمر ہذلی سے سماع کیا (احادیث سنیں)۔ انھوں نے ابو تراب نخشبی اور ابو حفص نیشاپوری کی صحبت اختیار کی۔ ان سے روایت کرنے والوں میں شامل ہیں:
ان کے بیٹے حافظ ابو حامد اعمش،
مکی بن عبدان،
ابو جعفر بن حمدان
اور دیگر کئی افراد۔ 
 ان کے اقوال 
 "مخلوق کی مدد مخلوق سے لینا، ایسا ہی ہے جیسے قیدی قیدی سے مدد مانگے۔"
 "مصیبت پر وہی شخص جزع فزع کرتا ہے، جو اپنے رب پر بدگمانی کرتا ہے۔" حلية الأولياء، تأليف: أبو نعيم، ج10، ص246.
 "جس میں تم کوئی بھلائی کی صفت دیکھو، اُس کا ساتھ مت چھوڑو، تمھیں اُس کی برکت حاصل ہوگی۔"
 کسی نے حمدون بن احمد سے پوچھا: "سلف صالحین کی باتیں ہمارے کلام سے زیادہ نفع مند کیوں ہیں؟" انھوں نے جواب دیا: "اس لیے کہ وہ اسلام کی عزت، نفسوں کی نجات اور خدا کی رضا کے لیے بولتے تھے، جبکہ ہم اپنی عزت، دنیا کے طلب اور مخلوق کی خوشنودی کے لیے بات کرتے ہیں۔" طبقات الأولياء، تأليف: ابن الملقن، ص257.
 "نعمت کا شکر یہ ہے کہ تم اپنے آپ کو اس میں طفیلی (بلا استحقاق شریک) سمجھو۔"
یعنی یہ سمجھنا کہ تم اس نعمت کے حقدار نہیں تھے، بلکہ جیسے کوئی طفیلی دعوت میں آ جاتا ہے، ویسے ہی یہ نعمت محض فضلِ الٰہی ہے، اگر تم سے لے لی جائے تو تمھیں اعتراض یا شکایت کا کوئی حق نہیں۔

 حوالہ جات 

زمرہ:نیشاپوری شخصیات
زمرہ:271ھ کی وفیات
زمرہ:سنی علماء اسلام
زمرہ:ویکی ڈیٹا والے صفحات